钦定古今图书集成/明伦汇编/氏族典/第331卷 > 刘京
## 钦定古今图书集成/明伦汇编/氏族典/第331卷 > 刘京

按《后汉书琅邪孝王京传》：“京建武十五年，封琅邪公，
十七年进爵为王。京性恭孝，好经学，显宗尤爱幸。立
三十一年薨，子宇嗣。宇薨，子寿嗣。寿薨，子尊嗣。尊薨，
子据嗣。据薨，子容嗣。初平元年，遣弟邈至长安，奉章
贡献。帝以邈为九江太守，封阳都侯。容薨，国绝。建安
十一年，复立容子熙为王。在位十一年，坐谋欲过江”，
被诛，国除。